D abrid i yeḍfer umsawal akken ad d-yeḥku inḍruyen n teḥkayt. Yezmer umsawal (netta di tilawt d tamsalt yeqqnen γer lebɣi n umaru imi ayagi d tamsalt n ufran n uɣanib) ad yeḥku (ad-d isawel) inḍruyen akken mseḍfaren di teḥkayt; yezmer diɣen ad isizwer ineḍruyen ɣef wiyaḍ .Yezmer ad isifeses tasiwelt neɣ ad tt-yerr d tazayant. Ad tifsus tsiwelt mi ara ttemseḍfaren yineḍruyen wa deffir wayeḍ ur yili d acu i ten-id- ḥebbsen. Ma ulac aṭas n uglam ulac aṭas n yiwenniten d waṭas n yidiwenniyen gar yiwudam, ad tili tsiwelt fessusen.